Тото Кутуњо је представљао Италију на Песми Евровизије 1990. у загребачкој дворани „Ватрослав Лисински“ са својом песмом "-{Insieme:}- 1992", емотивном медитеранском песмом у част уједињења европског континента. Година 1992. се односила на предстојећи почетак са радом Европске уније, вишег нивоа политичког уједињења у односу на постојећу Заједницу, од којег су евро-федералисти очекивали врло много. На такмичењу је заправо био приличан број песама које су се бавиле актуелним политичким тренутком, посебно демократским таласом који је захватио средишњу и источну Европу и пад Берлинског зида, укључујући и другопласираног Лијама Рајлија из Ирске. Кутуњо је победио са 149 поена; била је то друга победа Италије након Ђиљоле Чинквети 1964. у Копенхагену.